stanford-oval/wikipedia huggingface dataset:
מעגן מיכאל
אירועים ביטחוניים

הפיגוע בכביש החוף - ב-11.3.1978 ירדו לחוף מעגן מיכאל כמה מחבלים מארגון פת"ח שהגיעו בסירה מלבנון. על החוף פגשו צלמת תיירת, גייל רובין, שהראתה להם את הכיוון לכביש החוף (כביש 2). הם רצחו אותה בדם קר וירדו לכביש, השתלטו על אוטובוס ונסעו איתו עד צומת גלילות שם נעצרו. בקיבוץ הוכרז "עוצר" מחשש שנשארו מחבלים באזור ואת הלילה העבירו במקלטים.
במהלך מלחמת חרבות ברזל נפלה רקטה בצמוד לתחנת דלק של הקיבוץ.
מבנה ארגוני

הקיבוץ מנוהל על ידי מערכת של גופים נבחרים שבראשם אספת החברים. ההצבעה באספה היא באמצעות תוכנת מחשב מאובטחת. ההחלטות מתקבלות על פי הרוב הנדרש לפי תקנוני הקיבוץ.
עיקרי המבנה הארגוני מלמעלה למטה: מועצה כללית ומזכ"ל; 6 הנהלות: חברתית, שירותי קהילה, תכנון-בינוי-תשתיות, משאבי אנוש, כספית ועסקית. תחת הנהלות אלו יש אשכולות, רשויות וועדות. המנהלים והחברים נבחרים באספה הכללית. לכל הנהלה או ועדה יש תקנון ייעודי המגדיר את יעדי הגוף הנבחר, אופן בחירתו ופעולתו, זכויות וחובות של חברי הקיבוץ באותו תחום וכדומה.
ענפים כלכליים

ענפי המשק העיקריים הם:
פלסאון - חברה מובילה בארץ ובעולם בייצור, פיתוח שיווק והפצה של מוצרים טכניים מתקדמים: אביזרי חיבור לצנרת, מערכות וציוד לבעלי חיים, מוצרים לחדר האמבט והמטבח ופעילויות נוספות.
צורון - מפעל המייצר חלקי מתכת בטכנולוגיות מתקדמות
מעגן התפלה - מפעל להתפלת מים מקידוחי מים מליחים
מדן טכנולוגיות - ייצור ושיווק משאבות וציוד
ענפי חקלאות שונים ובכללם, מטעים, גידולי שדה, רפת, ודגאון - תאגיד ענפי המים הכולל בריכות דגים מכון לגידול דגיגים ומפעל לגידול דגי נוי
יזמות אישית של עסקים קטנים
עובדי חוץ - חברים רבים עובדים במקצועם מחוץ לקיבוץ. השכר וכל ההכנסות מעבודה נכנסות לקופת הקיבוץ.
חינוך, תרבות ופנאי

עד 1981 הייתה במעגן מיכאל לינה משותפת. ילדי הקיבוץ גרו בבתי הילדים מלידה ועד סיום בית הספר. במסגרת החינוך המשותף הוקמו בקיבוץ מסגרות פרטיות: בית תינוקות, פעוטונים, גני ילדים וכיתות בית ספר. בשנת 1982 עברו כל ילדי הקיבוץ ללינה משפחתית בבית ההורים, אחרי בניה של תוספת חדרי ילדים בכל הדירות של המשפחות.
ב 1970 הוקם במעגן מיכאל בית ספר המשותף חוף הכרמל. בתחילה הוגדר כבית ספר תיכון אזורי קיבוצי, וכיום הוא משמש כבית הספר על-יסודי דרומי של תלמידי מועצה אזורית חוף הכרמל, ובו לומדים כ-1,500 תלמידים מכיתה ז' עד י"ב.
ב 1995 נפתח בקיבוץ בית הספר היסודי אזורי "מעגנים". ב-2013 עבר בית הספר למתחם החינוך, בסמוך למשותף חוף כרמל, ולומדים בו ילדי בית הספר בכתות א'-ו' מישובי דרום מועצת חוף כרמל.
אולפן מעגן מיכאל הוא אולפן העברית הגדול בתנועה הקיבוצית והוא פועל בקיבוץ משנת 1958. רבים מבוגריו נשארו בקיבוץ והקימו בו את ביתם. הקיבוץ לוקח חלק גם בתוכנית תל"מ ובתוכנית אימוץ חיילים בודדים של התנועה הקיבוצית.
תחום התרבות, הספורט והפנאי מנוהל על ידי כאשכול תרבות וספורט. הנהלת האשכול אחראית על קיום חגים ומועדים, אירועים ומופעים, מועדנים ואולמות שונים, פאבים, טיולים משותפים, מתקני ספורט ואירועי ספורט קהילתיים ומייזמים חברתיים בתחום התרבות והספורט.
הקיבוץ מפעיל מערך של חוגי פנאי למבוגרים ולילדים ומועדון כדורגל המשותף עם המועצה האזורית חוף הכרמל. בקיבוץ פועלת קבוצת הכדורסל הפועל מעגן מיכאל. מועדון שייט "הימיה", הוקם בראשית ימיו של הקיבוץ ופועל כיום כמרכז לפעילות חינוכית ימית. מרכז נונה לאמנויות הקול פועל בקיבוץ עם מבוגרים וילדים.
בקיבוץ פועלת גלריה לאמנות הנקראת "הגלריה הלבנה" מעגן מיכאל. הגלריה מציגה בעיקר יצירות אמנות של חברי הקיבוץ ותערוכות קבוצתיות לפני נושאים הקשורים לחיי הקהילה.
בסמוך לקיבוץ נמצא בית ספר שדה חוף הכרמל שבו שוכנת המכינה הקדם צבאית "מנשרים קלו" המיועדת לבני נוער חילוניים טרם גיוסם לצה"ל.
קליטה

מראשית ייסוד קבוצת הצופים א' דגלו חברי הקיבוץ בקליטת חברים חדשים ומשפחות על מנת לצמוח ולהיות חברה מגוונת ובריאה. ברחובות קלטו גרעין של הפלמ"ח, עולים חדשים ונוספים. אחרי העלייה לקרקע והקמת מעגן מיכאל נקלטו בקיבוץ חברים מקיבוצים אחרים, משפחות מהעיר, קבוצות מהארץ ועולים חדשים. על מנת לייצר רצף דמוגרפי וחיזוק בית הספר שנפתח עם בני הקיבוץ הראשונים, נקלטו חברות נוער עולה, שאומצו על ידי משפחות החברים בניסיון לשלבם ולהקל עליהם את המעבר. קליטת חברות נוער נמשכה שנים רבות אחרי כן. ב-1958 נפתח המחזור הראשון של אולפן העולים במעגן מיכאל. מאז ועד היום מגיעים פעם בחצי שנה עשרות צעירים מרחבי העולם, רובם הגדול יהודים ועולים חדשים, ללמוד עברית ולעבוד בקיבוץ במשך חצי שנה. בוגרי האולפן שנשארו בקיבוץ הוסיפו למגוון האנושי המאפיין אותו. מתחילת שנות האלפיים נפסקה קליטת חברים שאינם בני משק או בני זוג שלהם, בשל חוסר בדיור.
תחילת תהליך הקליטה לבנים ולבני זוג היא זכות מובנית שווה לכולם עד גיל 40, אלא אם כן מדובר במקרה קיצון. תהליך הקליטה אורך בין שנתיים לארבע, שבמהלכו על הנקלטים לעמוד בקריטריונים שונים הקשורים לעבודה, הסדרים כספיים שונים והשתתפות בתהליכי למידה והכרות עם חיי הקיבוץ. בסוף התהליך עליהם לקבל המלצה מגוף ציבורי נבחר הנקרא "פורום קליטה" ולעבור הצבעה באספה ברוב של 2/3 מקולות המצביעים.
טבע וסביבה

חוף הים - ממערב למעגן מיכאל בין מושב דור לנחל תנינים נמצא חוף ים עם איי כורכר. החוף פתוח למטיילים, ללא מתקני תיירות, שירותים או עסקים. החוף מוגדר כשמורת טבע ואפשר למצוא בו מגוון מיוחד של בעלי חיים, דגים ויצורי מים, ציפורים, סרטנים, צבי ים ועוד. הגישה לחוף מוסדרת על ידי המועצה המקומית והקיבוץ תוך התחשבות במבקרים, באנשים הגרים במקום, בטיחות ושמירה על ערכי הטבע.
פארק צפרות - בבריכות הדגים הדרומיות של הקיבוץ פועל כבר שנים רבות פארק צפרות, בשיתוף עם החברה להגנת הטבע ובית ספר שדה כרמל. בדצמבר 2024 נחנך פארק הצפרות המחודש.
גבעת הפרחים - מצפון לקיבוץ, על גבעת כורכר טבעית, ישנו מסלול טיול לימי חורף, שהוכשר על ידי חברי הקיבוץ והמשלב תכנים היסטוריים עם הסברים על האזור והצמחייה.
שמורת התמסח - בשטחים החקלאיים שממזרח לקיבוץ נמצאת שמורת התמסח - שריד יחיד לביצות הכברה שיובשו. במקום בריכת מים טבעית גדולה, מוקפת בצמחיית מים עשירה האופיינית לביצות.
בוסתן אברהם (לזכרו של אלוף מאיר זורע) - למרגלות הכרמל, ממזרח לכביש 4 נמצא בוסתן עצי פרי אקזוטיים שהוקם בשנות ה-90 על ידי חבר הקיבוץ אברהם חסידים ובעזרת חברים נוספים.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  זאב ענר, סיפורי קיבוצים - סיפורם של 40 קיבוצים, ישראל: משרד הבטחון, 1998, עמ' 119-123
↑  ייסוד עליית הנוער - הארכיון הציוני, באתר www.zionistarchives.org.il
↑  הצופים לים, על המשמר, 23 בספטמבר 1949
↑  יהודית איילון, הנחל והתנינים, ירושלים: אריאל, 2007
↑  שמואל מן, מפעל שהוקם במעגן מיכאל למתן תעסוקה לקשישים - מצטיין ביצור ובייצוא, באתר הספריה הלאומית (עיתון מעריב), ‏2.3.1967
↑  איתן גליקמן, תיעוד מנפילת הרקטה ליד תחנת דלק במעגן מיכאל | צפו, באתר ynet, 22 באוקטובר 2024
↑  אתר המפעל צורון
↑  המדינה תרכוש לראשונה מים מותפלים מיזם פרטי; מעגן מיכאל יספק המים ב-35 סנט למ"ק, באתר TheMarker‏, 9 ביוני 2004
↑  האתר של מדן טכנולוגיות
↑  אתר בית הספר המשותף חוף הכרמל
↑  אתר בית הספר מעגנים
↑  אתר הימיה במעגן מיכאל
↑  אתר מרכז נונה לאומנויות הקול
↑  מכינת מנשרים קלו, באתר מועצת המכינות הקדם צבאיות
↑  רחל כהן, בין כרמל לים: קיבוץ מעגן מיכאל 2005-1942, ארץ ישראל מערכת, 2009
| --- | --- |
בקרת זהויות :  NLI: 987007467979605171  VIAF: 4566154923705363780001   WorldCat (עם VIAF): 4566154923705363780001 
ממצאים מהספינה העתיקה ממעגן מיכאל, היא ספינת סוחר פיניקית מעץ מסוף המאה החמישית לפנה"ס שהתגלתה ב-1985 בים במרחק 70 מטר מחוף קיבוץ מעגן מיכאל בעומק של שני מטר
מילאן שקריניאר

מילאן שקריניאר (בסלובקית: Milan Škriniar; נולד ב-11 בפברואר 1995 בז'יאר נאד הרונום שבסלובקיה) הוא כדורגלן סלובקי המשחק בעמדת הבלם בפנרבחצ'ה מליגת העל הטורקית ובנבחרת סלובקיה, בה הוא גם משמש גם כקפטן. לזכות שקריניאר זכייה בסרייה א', שני גביעי איטליה ושני גביעי סופרקאפ עבור אינטר מילאנו והפך לבסוף גם לקפטן הקבוצה. בשנת 2023 הצטרף לפריז סן-ז'רמן.
קריירת מועדונים > מ.ש.ק. ז'ילינה וההשאלה לזלטה מורבצה

שקריניאר נולד בעיירה ז'יאר נאד הרונום שבסלובקיה, והחל לשחק במחלקת הנוער המקומית. בשנת 2007 עבר למחלקת הנוער של מ.ש.ק. ז'ילינה מליגת העל הסלובקית. ב-27 במרץ 2012 ערך את הופעת הבכורה שלו במועדון, כששיחק 90 דקות בתיקו 1-1 נגד זלטה מורבצה במסגרת המחזור ה-19 בליגה. הוא הוסיף הופעת ליגה אחת בלבד בעונת 2011/2012 והופעה נוספת בגביע הסלובקי, בעונה בה זכתה מ.ש.ק. ז'ילינה בדאבל.
את עונת 2012/2013 החל שקריניאר במ.ש.ק. ז'ילינה, וב-23 בנובמבר 2012 הבקיע את שער הבכורה שלו במועדון, שער בדקה ה-35 בניצחון 1–4 על זלטה מורבצה. הוא שיחק בקבוצה במשך חצי עונה, בה הבקיע שער אחד בעשר הופעות ליגה. בחודש ינואר 2013 הושאל לזלטה מורבצה מליגת העל הסלובקית למשך חצי עונה. ב-1 במרץ 2013 ערך את הופעת הבכורה שלו במועדון, כששיחק 59 דקות בהפסד 1–4 לסלובן ברטיסלאבה במשחק המחזור ה-20 בליגה. הוא ערך במועדון שבע הופעות ליגה, וחזר למ.ש.ק. ז'ילינה למשך שתי עונות וחצי, בהן ערך 65 הופעות ליגה והבקיע 11 שערים.
קריירת מועדונים > סמפדוריה

בשלהי ינואר 2016 חתם בסמפדוריה מהסרייה א'. ב-24 באפריל 2016 ערך את הופעת הבכורה שלו במועדון, כשנכנס כמחליף בתוספת הזמן של המחצית השנייה בניצחון 1–2 על לאציו במסגרת המחזור ה-35 בליגה. עד סוף העונה הוסיף שתי הופעות ליגה.
קריירת מועדונים > אינטר מילאנו

ב-7 ביולי 2017 חתם לחמש שנים באינטר מילאנו לאחר שנה וחצי במדי סמפדוריה.
קריירת מועדונים > פריז סן ז'רמן

ב-6 ביולי 2023 עזב שקריניאר את אינטר לאחר שש שנים וחתם בפריז סן ז'רמן לחמש שנים.
קריירה בינלאומית

ב-27 במאי 2016 ערך שקריניאר את הופעת הבכורה שלו בנבחרת סלובקיה, כששיחק 90 דקות בניצחון 1–3 על נבחרת גאורגיה במשחק ידידות. שקריניאר היה חלק מסגל נבחרת סלובקיה לטורניר יורו 2016, וערך 2 הופעות: בתיקו 0-0 נגד נבחרת אנגליה בשלב הבתים, ובהפסד 0–3 לנבחרת גרמניה בשלב שמינית הגמר. נכלל בסגל נבחרת סלובקיה ליורו 2020. נכלל בסגל נבחרת סלובקיה ליורו 2024.
תארים

אליפות סלובקיה (1): 2011/2012
הגביע הסלובקי (1): 2011/2012
אליפות איטליה: 2020/2021
הסופר קאפ האיטלקי: 2021, 2022
גביע האיטלקי: 2021/2022, 2022/2023
אליפות צרפת : 2023/2024
הסופר קאפ הצרפתי: 2023
הערות שוליים

↑  מילאן שקריניאר הוצג בפריז סן ז'רמן: "אחת הקבוצות הטובות בעולם", באתר וואלה, 6 ביולי 2023
↑  UEFA.com, Slovakia | Squad | UEFA EURO 2024, UEFA.com (באנגלית)
| נבחרת סלובקיה – יורו 2016 |
| --- | --- | --- |
|  1 מוחה •  2 פקאריק •  3 שקרטל •  4 דוריצה •  5 גיומבר •  6 גרגוש •  7 וייס •  8 דודה •  9 שסטאק •  10 סטוך •   11 נמץ •  12 נובוטה • 13 הרושובסקי •  14 שקריניאר • 15 הובוצ'ן • 16 סלאטה • 17 האמשיק • 18 שבנטו • 19 קוצקה • 20 מאק • 21 דיוריש • 22 פצ'ובסקי • 23 קוזאצ'יק • מאמן: קוזאק |  1 מוחה •  2 פקאריק •  3 שקרטל •  4 דוריצה •  5 גיומבר •  6 גרגוש •  7 וייס •  8 דודה •  9 שסטאק •  10 סטוך •   11 נמץ •  12 נובוטה • 13 הרושובסקי •  14 שקריניאר • 15 הובוצ'ן • 16 סלאטה • 17 האמשיק • 18 שבנטו • 19 קוצקה • 20 מאק • 21 דיוריש • 22 פצ'ובסקי • 23 קוזאצ'יק • מאמן: קוזאק | סלובקיה |
| נבחרת סלובקיה – יורו 2020 |
| --- | --- | --- |
|  1 דוברבקה •  2 פקאריק •  3 ואוורו •  4 ואליינט •  5 שטקה •  6 גרגוש •  7 וייס •  8 דודה •  9 בוז'ניק •  10 סוסלוב •   11 בנש •  12 קוציאק • 13 הרושובסקי •  14 שקריניאר • 15 הובוצ'ן • 16 האנצקו • 17 האמשיק • 18 הרסלין • 19 קוצקה • 20 מאק • 21 דיוריש • 22 לובוטקה • 23 רודאק • 24 קוסצלניק • 25 הרומאדה • 26 שראנץ • מאמן: קוזאק |  1 דוברבקה •  2 פקאריק •  3 ואוורו •  4 ואליינט •  5 שטקה •  6 גרגוש •  7 וייס •  8 דודה •  9 בוז'ניק •  10 סוסלוב •   11 בנש •  12 קוציאק • 13 הרושובסקי •  14 שקריניאר • 15 הובוצ'ן • 16 האנצקו • 17 האמשיק • 18 הרסלין • 19 קוצקה • 20 מאק • 21 דיוריש • 22 לובוטקה • 23 רודאק • 24 קוסצלניק • 25 הרומאדה • 26 שראנץ • מאמן: קוזאק | סלובקיה |
| נבחרת סלובקיה – יורו 2024 |
| --- | --- | --- |
|  1 דוברבקה •  2 פקאריק •  3 ואוורו •  4 אוברט •  5 ריגו •  6 גיומבר •  7 סוסלוב •  8 דודה •  9 בוז'ניק •  10 קוצקה •   11 בנש •  12 רודאק • 13 הרושובסקי •  14 שקריניאר • 15 דה מרקו • 16 האנצקו • 17 הרסלין • 18 סטרלץ • 19 טופטה • 20 דיוריש • 21 ברו • 22 לובוטקה • 23 ראבאס • 24 סאוור • 25 קושה • 26 שראנץ • מאמן: קלצונה |  1 דוברבקה •  2 פקאריק •  3 ואוורו •  4 אוברט •  5 ריגו •  6 גיומבר •  7 סוסלוב •  8 דודה •  9 בוז'ניק •  10 קוצקה •   11 בנש •  12 רודאק • 13 הרושובסקי •  14 שקריניאר • 15 דה מרקו • 16 האנצקו • 17 הרסלין • 18 סטרלץ • 19 טופטה • 20 דיוריש • 21 ברו • 22 לובוטקה • 23 ראבאס • 24 סאוור • 25 קושה • 26 שראנץ • מאמן: קלצונה | סלובקיה |
תחומים בביולוגיה

הביולוגיה הפכה לתחום מחקר רחב כל כך עד כי היא לא נתפסת בדרך כלל כדיסציפלינה או כמקצוע אחד, אלא כמספר תת-דיסציפלינות מקובצות. הערך הזה מחלק את תחומי המחקר לארבע קבוצות עיקריות.
הקבוצה הראשונה מורכבת מהמקצועות שחוקרים את המבנים הבסיסיים של מערכות חיות: תאים, גנים וכו';
הקבוצה השנייה בוחנת את הפעילות של מבנים אלה ברמה של רקמות, איברים וגופים;
הקבוצה השלישית מתבוננת ביצורים החיים ובהיסטוריה שלהם;
הקבוצה האחרונה של תחומי מחקר מתמקדת ביחסי הגומלין ביניהם.
גבולות, הקבצות ותאורים אלה הם מאפיינים פשטניים של המחקר הביולוגי. במציאות, הגבולות בין דיסציפלינות גמישים, ורוב תחומי המחקר משתמשים לעיתים קרובות בטכניקות מתחומים אחרים. לדוגמה, ביולוגיה אבולוציונית נשענת במידה רבה על טכניקות של ביולוגיה מולקולרית כדי לקבוע את הרכבם של רצפי DNA אשר מסייעים בהבנה של המגוון הגנטי של אוכלוסייה; ופיזיולוגיה משתמשת בממצאים מתחום הביולוגיה של התא כדי לתאר את התפקוד של מערכות איברים. אתולוגיה ופסיכולוגיה משווה מרחיבות את הביולוגיה כדי לבצע מחקר של ההתנהגות ומאפייני החשיבה בבעלי חיים, בעוד שפסיכולוגיה אבולוציונית גורסת כי שדה הפסיכולוגיה, כולל זו של בני האדם, הוא ענף של הביולוגיה.
ניתן לסווג את תחומי המחקר הביולוגיים גם בצורות אחרות, למשל בהתאם לסוג היצורים הנחקרים: פלאונטולוגיה – חקר המאובנים, ונאונטולוגיה – חקר היצורים בני זמננו.
עם השנים, קיימת מגמה של סינתזה בין תחומים או תאוריות שונות בביולוגיה, במיוחד מאז התפתחות האבולוציה, הגנטיקה והמיקרוביולוגיה באמצע המאה ה-19 וביתר שאת מראשית המאה ה-20, כך הבנה של תחום אחד בביולוגיה, מסייעת להבין את התחומים האחרים. הסינתזה נמשכת גם עם תחומים אחרים מחוץ לביולוגיה לדוגמה פיזיקה, ביוכימיה, קוסמולוגיה, תרמודינמיקה, אריכאולוגיה, פסיכולוגיה, סוציולוגיה, אנתרופולוגיה ועוד.
ברמה האטומית והמולקולרית

ביולוגיה מולקולרית: חקר תהליכים ביולוגיים, כמו נשימה, פוטוסינתזה וייצור חלבונים ברמה המולקולרית.
ביוכימיה: חקר מולקולות החיים, כמו חלבונים, סוכרים, שומנים, DNA ונוקלאוטידים, יחסי הגומלין ביניהן והשפעת הרכבם על תהליכים ביולוגיים. תחומי משנה:
פרוטאומיקה, גליקומיקה וגנומיקה: חקר מכלול החלבונים, הסוכרים והגנים (בהתאמה) באורגניזם, קטלוגם והבנת הדרך בה הם משפיעים על תכונות האורגניזם.
פרמקולוגיה: תחום ברוקחות, חקר ופיתוח התרופות.
גנטיקה: חקר התורשה; מוטציות, פגמים גנטיים ומחלות תורשתיות. תחומי משנה:
גנטיקה מולקולרית חקר הנוקלאוטידים, חומצות הגרעין והגנים ברמה המולקולרית.
הנדסה גנטית: שימוש בגנטיקה לצורכי האדם.
ביולוגיה תאית: חקר מבנה התא ותפקודו, ברמת האברונים וברמה המולקולרית.
ברמת האורגניזם הבודד

אימונולוגיה או אימונוביולוגיה: חקר תגובת הגוף לפולשים זרים, ולשינויים בתפקוד התקין.
פיזיולוגיה: חקר תפקוד גוף האורגניזם, האיברים, מערכות האיברים ויחסי הגומלין ביניהם. תחומי משנה:
אלקטרופיזיולוגיה ונוירופיזיולוגיה: חקר הפיזיולוגיה בעזרת חשמל (אלקטרו), המוח (נוירו) ומערכת העצבים (שני התחומים).
ביומכניקה: חקר תנועתם של אורגניזמים, וכן תנועתם של איברים שונים (כמו הלב והריאות) בגוף האורגניזם. תחום משנה:
קינסיולוגיה: חקר תנועת האדם.
היסטולוגיה: חקר הרקמות.
אנטומיה: חקר הרכב ומבנה האיברים בגוף האורגניזם. תחומי משנה:
זואוטומיה: חקר איבריהם של בעלי-חיים.
פיטונומיה: חקר מבנה הצמחים.
אנטומיה השוואתית: חקר הגורמים להבדלים בתפקוד ובמבנה של יצורים שונים ברמת האיברים.
ביולוגיה התפתחותית או אמבריולוגיה או אונטוגניה: חקר התפתחות האורגניזם מרגע היווצרותו ועד מותו. חקר גדילת התאים, התמיינותם והתפתחות הרקמות והאיברים השונים.
ברמת קבוצות האורגניזמים

טקסונומיה או סיסטמטיקה: סיווג ומיון האורגניזמים.
אתולוגיה: חקר דפוסי התנהגות בעלי-חיים בסביבתם הטבעית.
זואולוגיה: חקר בעלי-החיים. עשרות תחומי משנה, עבור כל קבוצת בעלי-חיים (למשל: אורניתולוגיה (חקר העופות), אנטומולוגיה (תורת החרקים)).
בוטניקה: חקר הצמחים.
פיקולוגיה: חקר האצות.
מיקולוגיה: חקר הפטריות.
מיקרוביולוגיה הכוללת את בקטריולוגיה: חקר החיידקים ואת וירולוגיה: חקר הנגיפים.
ביולוגיה ימית: חקר בתי הגידול הימיים.
ברמת האוכלוסייה

ביולוגיה של אוכלוסיות: חקר הדינמיקה של התפתחות אוכלוסיות בזיקה לברירה קבוצתית, לאקולוגיה ולדינמיקות תוך-קבוצתיות ובין-קבוצתיות.
אקולוגיה: חקר יחסי גומלין בין אורגניזמים וסביבתם.
פאוניסטיקה: חקר תפוצתם של בעלי-חיים במקומות שונים בעולם, והסיבות לכך.
אבולוציה: חקר התפתחות האורגניזמים במרוצת הדורות והשפעתן של התורשה והסביבה על התפתחות זו. תחומי משנה:
מיקרואבולוציה וגנטיקה של אוכלוסיות: הרמה המולקולרית. חקר הורשתם של גנים במרוצת הדורות, ויחסי הגומלין בין גנים באוכלוסיות.
מקרואבולוציה: רמת האוכלוסייה העולמית. חקר הפצתן של אורגניזמים ותכונות על פני כדור הארץ במרוצת הדורות.
פילוגנטיקה: חקר הקרבה היחסית בין מינים שונים של אורגניזמים.
פלאואנתרופולוגיה: חקר האבולוציה של האדם.
ביוטכנולוגיה: פיתוח השימוש ביצורים בתעשייה, לייצור תרופות, מזון וכימיקלים.
ביואינפורמטיקה: פיתוח עזרי מחשוב לשימוש הביולוגיה, במיוחד בתחומי הגנומיקה, הפרוטאומיקה והפילוגנטיקה.
ביולוגיה מערכתית (systems biology): ניתוח התפקוד של מערכות ביולוגיות, בניגוד לחקר התפקוד של חקר רכיבים בודדים. תחום צעיר ביותר, המשלב שיטות ניסיוניות חדשות עם פיתוח כלים מתמטיים וחישוביים.
ביופיזיקה: חקר תהליכים ביולוגיים מההיבט הפיזיקלי (למשל: תנועת נוזלים בתא ובגוף, השפעת הכבידה על תנועת אורגניזמים, הולכה חשמלית בגוף).
טוקסיקולוגיה: חקר הרעלים, הרעלנים והשפעתם על אורגניזמים.
אסטרוביולוגיה: חקר החיים מחוץ לכדור הארץ.
קריוביולוגיה: חקר הקפאה.
סינתזה בין תחומים

תחומים ותאוריות שהתפתחו בביולוגיה עברו עם השנים סינתזה כך שתחום אחד מסביר ומבהיר כיצד עובד תחום אחר. בין 1918 ל-1930 הפגיש רונלד פישר את תורת האבולוציה של דרווין, הכוללת את רעיון הברירה טבעית, תורשה ושונות, ואת חוקי הגנטיקה של גרגור מנדל למבנה קוהרנטי של ביולוגיה אבולוציונית, דבר זה מכונה כיום ההסינתזה האבולוציונית המודרנית. בתקופה זו ביולוגים הניחו שאורגניזם הוא השתקפות ישירה של הגנים המרכיבים אותם: הגנים מקודדים לחלבונים, שבנו את הגוף של האורגניזם. הם שיערו כי מסלולים ביוכימיים ומינים חדשים התפתחו באמצעות מוטציות בגנים הללו. זו הייתה תמונה פשוטה, ברורה וכמעט מקיפה: אבל היא לא הסבירה את האמבריולוגיה לדוגמה.
תחום הטקסונומיה (מיון של אורגניזמים שונים), עבר שינויים משמעותיים במהלך המאה ה-20 וה-21 כאשר מיון של ענפים בעץ החיים, השתנה בעקבות מיון גנטי. בעבר התיחום של קבוצות בוצע בעיקר באמצעות השווה בין דמיון באיברים ואילו בהמשך החלו חוקרים להשוות דמיון בין מינים ואת הפיצולים שלהם באמצעות השוואה גנטית. היבטים אלה כמו גם מחקרים על מבנה התא חשפו גם קשרים ומוצא משותף בין אאקוריוטים לבין פרוקריוטים. כך לדוגמה התאוריה האנדוסימביוטית שהגתה הביולוגית לין מרגוליס ב-1967, מסבירה את קיומם של האברונים מיטוכונדריה וכלורופלסט בתאים איקריוטיים על ידי תהליך אבולוציוני, שבו חיידקים קדומים מסוג בקטריה, נבלעו על ידי חיידקים גדולים יותר מסוג ארכיאה, והמשיכו להתפתח בתוכם בסימביוזה הדדית.
בשנות ה-70 של המאה ה-20 פיתוח טכנולוגיית DNA רקומביננטי וגילוי של גנים הומיוטיים מווסתים הפגיש את האמבריולוגיה עם הגנטיקה המולקולרית, פילוגנטיקה וביולוגיה אבולוציונית ותרם ליצירת תחום של ביולוגיה התפתחותית אבולוציונית המשווה תהליכי ההתפתחות של אורגניזמים שונים. דבר זה הוא חלק מתוך תהליך של הסינתזה האבולוציונית המורחבת שממשיכה להתפתח ומקשרת בין תחומים נוספים כגון בין אקולוגיה לבין אבולוציה.
תחומים רבים בביולוגיה חופפים או שייכים למספר תחומי על: כך, למשל, גנומיקה שייכת לביוכימיה ולגנטיקה יחדיו; וביופיזיקה ונוירופיזיולוגיה עוסקות לעיתים בנושאים חופפים.
הביולוגיה נעזרת ותלויה במדעים רבים אחרים. אלקטרופיזיולוגיה שייכת גם לפיזיקה, למשל, ואילו רוקחות שייכת גם לרפואה. מהסיבה הזו כוללות תוכניות הלימוד לביולוגיה בשנת הלימודים הראשונה מתמטיקה, סטטיסטיקה, כימיה, ביוכימיה ופיזיקה, שכן ללא הבנה בתחומים אלו לא ניתן להסביר תופעות ביולוגיות, וכן מחשבים, אשר מהווים כיום כלי עזר חיוני ביותר למחקר הביולוגי.
היבט של ביולוגיה התפתחותית אבולוציונית - גנים הוקסים הומולוגיים בבעלי חיים שונים כמו חרקים ובעלי חוליות שולטים בהתפתחות העוברית ומכאן בצורת גופים בוגרים. גנים אלה נשמרו מאוד במהלך מאות מיליוני שנים של אבולוציה.
אלטלנה (סדרת טלוויזיה)

| --- | --- |

 בימוי:  אלי כהן
 הופק בידי:  ריקי שלח,  צבי שפירא
 תסריט:  מוטי לרנר
 עריכה:  שלמה חזן
 שחקנים ראשיים:  יוסי קאנץ יורם חטב
 צילום:  רמי אגמי, גיל אזרחי, תום אזרחי
 מדינה:  ישראל ישראל
 הקרנת בכורה:  2008
 משך הקרנה:  90 דקות
 שפת הסרט:  עברית, אנגלית
 סוגה:  דרמה 
 דף הסרט ב־IMDb
 
אלטלנה הוא סרט טלוויזיה ישראלי, מיני סדרה בת 3 פרקים משנת 2008 בבימויו של אלי כהן, עם יוסי קאנץ ויורם חטב בתפקידים הראשיים.
התסריט נכתב על ידי מוטי לרנר בהשראת דמויות ואירועים אמיתיים אך אין לראות בו שחזור מדויק של המציאות. יוצרי הסרט התירו לעצמם חופש אמנותי בעיצוב האירועים והדמויות.
בסרט משולבים עדויות של אנשים שהיו על הספינה.
הסרט הופק בסיוע קרן מקור לקולנוע וטלוויזיה בתמיכת המועצה הישראלית לקולנוע עבור שידורי קשת ושודר בערוץ 2.
תקציר העלילה > פרק 1

הסכם ושברו
בנמל פור-דה-בוק מעמיסים על אלטלנה ציוד ונשק ומעפילים רבים עולים עליה בהם זוג צעיר - ראובן (ירון ברובינסקי) ומוניק (ג'וליה לוי בוקן) שנישאים על הספינה. מפקד האנייה הוא אליהו לנקין (יואב בר לב), קברניט הספינה הוא מונרו פיין והאדם הבולט בפיקוד הוא אברהם סטבסקי (דביר בנדק) שנחשד בעבר ברצח ארלוזורוב.
מנחם בגין מקבל את הידיעה לאחר שהספינה הפליגה. בן-גוריון מכנס ישיבה דחופה של הממשלה הזמנית ודורש שכל הנשק יועבר לצבא. הוא שולח את ישראל גלילי (שרון אלכסנדר) ופנחס וזה (סיני פתר) לבגין והם מסכמים ש-20% מהנשק יועבר לאצ"ל בירושלים. בגין מסכים למרות מחאותיו של עמיחי פאגלין אך בן-גוריון דורש כי כל הנשק יועבר קודם למחסני הצבא.
תקציר העלילה > פרק 2

אש על כוחותינו
20 ביוני 1948, אלטלנה מגיעה לחוף כפר ויתקין. למקום מגיעים מנחם בגין ועמיחי פאגלין. המעפילים מורדים לחוף שמוקף בחיילי צה"ל כשמתחילים לפרוק נשק נפתחת עליהם אש. בגין מבקש למנוע מלחמת אחים ומתעמת עם פאגלין. הם משיבים אש ובגין מורה להם לחדול ומועבר במהירות בסירה לאלטלנה. במקום נהרגים ארבעה לוחמי אצ"ל ושני חיילי צה"ל. יצחק גרינבוים (אלכס פלג) מנסה לרכך את בן-גוריון אך ללא הצלחה.
תקציר העלילה > פרק 3

תותח קדוש, אנייה קדושה
22 ביוני 1948, אלטלנה מגיעה לחוף תל אביב, אש נפתחת עליהם ממלון ריץ בו נמצאת יחידה של הפלמ"ח בפיקודו של יצחק רבין (ערן לנסקי). בן-גוריון נותן אולטימטום להיכנע ולהניף דגל לבן. בגין מסרב ובשעה 16:00 מתחילה ההפגה שמעלה את הספינה באש. אנשים קופצים למים. ראובן ומניק נפגשים על החוף ומתחבקים. בגין רוצה להישאר על הספינה אך אנשיו מטילים אותו למים. בן-גוריון אומר כי "יבורך התותח אשר הפגיז האנייה, תותח זה יהיה ראוי לעמוד בבית המקדש אם ייבנה". כעת הוא נותן הוראה לפרק את הפלמ"ח. לבסוף מופיעה כתובת כי "באירועי אלטלנה נהרגו 16 אנשי אצ"ל ושלושה חיילי צה"ל. אברהם סטבסקי אושפז בבית חולים וכעבור מספר ימים מת מפצעיו".
צוות השחקנים

| שם השחקן/ית | שם הדמות | הערות |
| --- | --- | --- |
| יוסי קאנץ | דוד בן-גוריון |  |
| יורם חטב | מנחם בגין |  |
| אפרת לביא | פולה בן-גוריון |  |
| מיכה סלקטר | עמיחי פאגלין |  |
| שרון אלכסנדר | ישראל גלילי |  |
| דביר בנדק | אברהם סטבסקי |  |
| סיני פתר | פנחס וזה | מפקד הרכש |
| ירון ברובינסקי | ראובן | מעפיל |
| ג'וליה לוי בוקן | מוניק | חברה של ראובן |
| יואב בר לב | אליהו לנקין |  |
| ישי גולן | מונרו פיין | קברניט הספינה |
| גיל נתנזון | יצחק רבין |  |
| ערן לנסקי | יגאל אלון |  |
| נעה קולר | ציפורה | אלחוטנית אצ"ל |
| אלכס פלג | יצחק גרינבוים |  |
קייל ווקר

קייל אנדרו ווקר (באנגלית: Kyle Andrew Walker; נולד ב-28 במאי 1990) הוא כדורגלן אנגלי המשחק כמגן ימני במילאן מהסרייה א' בהשאלה ממנצ'סטר סיטי ובנבחרת אנגליה.
ווקר זכה בתואר הכדורגלן הצעיר של השנה בליגה האנגלית לעונת 2011/2012.
קריירת משחק > נבחרת אנגליה

במהלך עונת 2010/2011, זומן ווקר לסגל נבחרת אנגליה על ידי המאמן פאביו קאפלו, אך לא זכה לשחק עקב פציעות. עם סיום העונה, נבחר לייצג את הנבחרת הצעירה של אנגליה באליפות אירופה עד גיל 21 שנערכה בדנמרק. על אף הופעתה החלשה של אנגליה בטורניר, שהסתיימה בהדחה בסיבוב הראשון, ווקר נבחר לנבחרת הטורניר.
ב-12 בנובמבר 2011 ערך ווקר את הופעת הבכורה שלו במדי הנבחרת הבוגרת, במשחק ידידות מול ספרד, כשהחליף את סקוט פארקר בדקה ה-85. שלושה ימים אחר כך נכלל לראשונה בהרכב הפותח של הנבחרת, בניצחון 0–1 על שוודיה, בו נבחר לשחקן המצטיין. הוא החמיץ את טורניר יורו 2012 בגלל פציעה, אך פתח ושיחק משחק מלא במשחקה הראשון של אנגליה אחרי הטורניר, בניצחון 1–2 על איטליה. ווקר לא זומן לסגל הנבחרת למונדיאל 2014, אך חזר לסגל לקראת מוקדמות יורו 2016.
נכלל בסגל נבחרת אנגליה לטורניר מונדיאל 2022.
תארים > קבוצתיים > קווינס פארק ריינג'רס

אליפות הצ'מפיונשיפ: 2010/2011
אליפות אנגליה (6): 2017/18, 2018/19, 2020/21, 2021/2022, 2022/2023, 2023/2024
גביע הליגה האנגלית: 2018/2019, 2022/2023
מגן הקהילה (2): 2018, 2019
גביע הליגה (4): 2017/2018, 2018/2019, 2019/2020, 2020/2021
ליגת האלופות: 2022/2023
הסופר קאפ האירופי: 2023
תארים > קבוצתיים > נבחרת אנגליה

אליפות אירופה: סגנות (2): – 2020, 2024
תארים > אישיים

נבחרת הטורניר של אליפות אירופה בכדורגל עד גיל 21: 2011
הכדורגלן הצעיר של השנה בליגה האנגלית: 2011/2012
קבוצת העונה של הפרמייר ליג: 2011/2012, 2016/2017, 2017/2018
הנבחרת המצטיינת באליפות אירופה: 2020